นัตสึโกะ ฮาชิโมโตะ

นัตสึโกะ ฮาชิโมโตะ (; 19 มีนาคม พ.ศ. 2399 – 14 พฤศจิกายน พ.ศ. 2416) เป็นบาทบริจาริกาท่านที่สองในจักรพรรดิเมจิ เป็นธิดาของนัตสึนางะ ฮางาชิโบโจ () ขุนนางตำแหน่งโชนางง กับเรโกะ ฮาชิโมโตะ () ซึ่งเป็นสตรีชั้นสูง ต่อมาซาเนอากิระ ฮาชิโมโตะ () ขุนนางตำแหน่งไดนางง และชิซูโกะ ฮางิวาระ () ภรรยา รับนัตสึโกะเป็นบุตรบุญธรรม

นัตสึโกะถวายตัวเป็นบาทบริจาริกาลำดับที่สองในจักรพรรดิเมจิตั้งแต่ พ.ศ. 2415 ประสูติการพระราชธิดาพระองค์แรกคือ วากาตากาโยริฮิเมะ โนะ มิโกโตะ () เมื่อวันที่ 13 พฤศจิกายน พ.ศ. 2416 และสิ้นพระชนม์ตั้งแต่แรกประสูติ ส่วนพระสนมนัตสึโกะก็ถึงแก่กรรมในวันถัดมาจากอาการแทรกซ้อนหลังคลอด

สุสานของนัตสึโกะตั้งอยู่ในสุสานหลวงโทชิมางาโอกะ วัดโกโกกุจิ เขตบุงเกียว กรุงโตเกียว

 อ้างอิง 

หมวดหมู่:บาทบริจาริกาในราชสำนักญี่ปุ่น
หมวดหมู่:จักรพรรดิเมจิ
หมวดหมู่:เสียชีวิตจากการคลอดบุตร